માલદીવ્સ આમ તો બહુ નાનકડો દેશ છે. માલદીવ ભારતીય ઉપ-મહાદ્વીપની નજીક હિંદ મહાસાગરમાં આવેલો દેશ છે. વિશ્ર્વના નકશામાં જોશો તો ભારતની દક્ષિણમાં શ્રીલંકાની ડાબી તરફ માલદીવ્સના ટાપુ દેખાશે. દુનિયાના નકશા પર ટચૂકડા ટપકા જેવા આ દેશની વસતી માંડ સાડા ચાર લાખ લોકોની છે અને તેનો કુલ વિસ્તાર ૨૯૮ ચોરસ કિલોમીટર છે. આપણા અમદાવાદ કરતાં અડધો વિસ્તાર ધરાવતા માલદીવ્સની ગણતરી દુનિયાના સૌથી ગરીબ દેશોમાં થાય છે. માલદીવ્સની બહુમતી વસતી મુસ્લિમોની છે અને ૨૬ નાના નાના ટાપુઓમાં આ વસતી રહે છે. માલદીવ્સની રાજધાની માલે છે અને એ ટાપુની વચ્ચોવચ્ચ હોવાથી કિંગ્સ આઈલેન્ડ તરીકે ઓળખાય છે. માલદીવનું અર્થતંત્ર મુખ્યત્વે પર્યટન અને માછલી પકડ઼વા પર આધારિત છે, માલદીવ્સ પાસે ખૂબસૂરત દરિયો છે પણ ધર્માંધતા અને કટ્ટરવાદના પ્રભાવના કારણે પર્યટકો અહીં આવતા નથી તેથી માલદીવ્સની ગણતરી સૌથી ગ઼રીબ દેશોમાં થાય છે. માલદીવ્સની માથાદીઠ આવક ૪૦૦૦ ડોલરની આસપાસ છે તેથી લોકો ગરીબ નથી પણ ઇન્ફ્રાસ્ટ્રક્ચર નથી તેથી દેશ ગરીબ છે. લોકો પર્યટન અને માછલીઓમાંથી સારી કમાણી કરી લે છે. માલદીવ્સ પર ૧૯૭૮થી અબ્દુલ ગયુમનું શાસન હતું. અહીં સંસદને મજલિસ કહેવાય છે ને મજલિસ પસંદ કરે તે રાષ્ટ્રપતિ બને તેથી ગયુમ રાષ્ટ્રપતિપદે ત્રણ દાયકા રહ્યા. ગયુમે પોતે જ લોકો સીધી ચૂંટણી કરે તેવી પદ્ધતિ દાખલ કરી તેથી ૨૦૦૮માં રાષ્ટ્રપતિપદ માટે પહેલી વાર થયેલી બહુપક્ષીય લોકતાંત્રિક ચૂંટણીમાં ગયુમ હાર્યા ને મોહમેદ નાસિરે વિજય હાંસલ કર્યો. નશીદે મોમૂન અબ્દુલ ગય્યૂમના ત્રીસ વર્ષોના વર્ચસ્વને તોડ્યું ને એ પછી થયેલી ચૂંટણીમાં યામીન જીત્યા.